பொட்டாசியம் டெட்ராகுளோரோபலேடேட்டு(II)

பொட்டாசியம் டெட்ராகுளோரோபலேடேட்டு(II) (Potassium tetrachloropalladate(II)) என்பது K2PdCl4 என்ற  மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

தயாரிப்பு
செறிவூட்டப்பட்ட பொட்டாசியம் குளோரைடு கரைசலில் உள்ள பலேடியம் கருப்பு நிற தொங்கல் கரைசல் வழியாக குளோரினை செலுத்தினால் பொட்டாசியம் டெட்ராகுளோரோபலேடேட்டு(II) உருவாகும்:

Pd + Cl2 + 2KCl -> K2[PdCl4] 

பல்லேடியம்(II) குளோரைடு கரைசலுடன் பொட்டாசியம் குளோரைடின் செறிவூட்டப்பட்ட கரைசலைச் சேர்த்து வினைபுரியச் செய்தால் பொட்டாசியம் டெட்ராகுளோரோபலேடேட்டு(II) உருவாகும்.

PdCl2 + 2KCl -> K2[PdCl4]

பொட்டாசியம் எக்சாகுளோரோபலேடேட்டு(IV) சேர்மத்தின் சிதைவும் பொட்டாசியம் டெட்ராகுளோரோபலேடேட்டு(II) சேற்மத்தைக் கொடுக்கும்.

K2[PdCl6] -> K2[PdCl4] + Cl2

இயற்பியல் பண்புகள்

பொட்டாசியம் டெட்ராகுளோரோபலேடேட்டு(II)  சேர்மம்  P 4/மிமீ என்ற இடக்குழுவில்  a = 0.706 நானோமீட்டர், b = 0.706, c = 0.410 நானோமீட்டர், α = 90°, Z = 1. என்ற அணிக்கோவை அளவுருக்களுடன் நாற்கோணப் படிக அமைப்பின் அடர் பழுப்பு நிற படிகங்களாக உருவாகிறது.

பொட்டாசியம் டெட்ராகுளோரோபலேடேட்டு(II) குளிர்ந்த நீரில் கரையும். சூடான நீரில் எளிதில் கரையும். எத்தனால் மற்றும் அசிட்டோனில் குறைவாகக் கரையும்.

வேதிப் பண்புகள்
இராச திராவகத்துடன் பொட்டாசியம் டெட்ராகுளோரோபலேடேட்டு(II) சேர்மம் வினைபுரிகிறது.
3K2[PdCl4] + 6HCl + 2HNO3 -> 3K2[PdCl6] + 2NO + 4H2O 

பயன்கள்
குறைக்கடத்தி உலோகம் கொண்ட பலபடிகள் தயாரிப்பில் இந்த சேர்மம் பயன்படுத்தப்படுகிறது.

மேலும் காண்க
அம்மோனியம் டெட்ராகுளோரோபலேடேட்டு(II)
சோடியம் டெட்ராகுளோரோபலேடேட்டு

மேற்கோள்கள்

பகுப்பு:பொட்டாசியம் சேர்மங்கள்
பகுப்பு:பலேடியம் சேர்மங்கள்